recursal/SuperWikiNEXT-32B huggingface dataset:
**இலங்கை மஞ்சள் சிட்டு** அல்லது **இலங்கை மாம்பழச் சிட்டு** (அறிவியல் பெயர்: *Aegithina tiphia multicolor*) என்பது மாம்பழச்சிட்டின் துணையினம் ஆகும். இப்பறவை தென்மேற்கு இந்தியா மற்றும் இலங்கையில் காணப்படுகிறது.

விளக்கம்
--------

இலங்கை மஞ்சள் சிட்டு தோற்றத்திலும் அளவிலும், பழக்க வழக்கத்திலும் தெற்கத்திய மஞ்சள் சிட்டை ஒத்தது. இனப்பெருக்கம் செய்யும் காலத்தில் ஆண் பறவையின் மேல் தோற்றம் ஆழ்ந்த கறுப்பாகவும் இனப்பெருக்கம் செய்யாத காலங்களில் ஆழ்ந்த மஞ்சள் தோய்ந்த பச்சையாகவும் காணப்படுவதால் இது ஒரு தனித்த துணையினமாக பிரிக்கப்பட்டுள்ளது.

பரவலும் வாழிடமும்
-----------------

இப்பறவை தென்மேற்கு இந்தியா மற்றும் இலங்கையில் காணப்படுகிறது. தென்மேற்கு இந்தியாவில் பாலக்காட்டுக் கணவாய்ப் பகுதிக்கு தெற்கே காணப்படுகிறது. தமிழ்நாட்டில் இராமேசுவரம் தீவில் காணப்படுகிறது.

மேற்கோள்கள்
-----------

1. ↑  "Waxbills, parrotfinches, munias, whydahs, Olive Warbler, accentors, pipits". *IOC World Bird List Version 11.2* (International Ornithologists' Union). July 2021. .
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 384.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27620905
* GBIF: 6086687
* iNaturalist: 629635
* ITIS: 922761

 |
**வசந்த்ராவ் பல்வந்த்ராவ் சவான்** (*Vasantrao Balwantrao Chavan*) இந்தியாவைச் சேர்ந்த ஓர் அரசியல்வாதியாவார். 13 ஆவது மகாராட்டிர சட்டப் பேரவையில் இவர் உறுப்பினராக இருந்தார். இந்திய தேசிய காங்கிரசுக் கட்சியைச் சேர்ந்த இவர் நைகான் சட்டமன்றத் தொகுதியைப் பிரதிநிதித்துவப்படுத்துகிறார். முன்னதாக வசந்த்ராவ் நைகானில் சுயேட்ச்சை சட்டமன்ற உறுப்பினராக இருந்தார். செப்டம்பர் 2014 ஆம் ஆண்டில் இந்திய காங்கிரசுக் கட்சியில் இணைந்தார். 2014 ஆம் ஆண்டு மே மாதத்தில் சட்டப் பேரவையின் பொதுக் கணக்குக் குழுவில் உறுப்பினராக நியமிக்கப்பட்டார். நைகானில் உள்ள ஜந்தா உயர்நிலைப்பள்ளி மற்றும் வேளாண்மைக் கல்லூரியின் தலைவராகவும் உள்ளார்.

மேற்கோள்கள்
-----------

1. ↑  "Results of Maharashtra Assembly polls 2014". *India Today*.. பார்த்த நாள்: 21 July 2015.
2. ↑  Waghmode, Vishwas (2014-09-10). "Four independent MLAs join Maharashtra Congress in major boost to the party". *First Post*.. பார்த்த நாள்: 21 July 2015.
3. ↑  "विधानसभा लोकलेखा समितीवर आ. चव्हाण" (in Marathi). *Dainik Ekmat*. 2015-05-19.. பார்த்த நாள்: 21 July 2015.
**கயா லால்** (*Gaya Lal*) இந்தியாவைச் சேர்ந்த ஓர் அரசியல்வாதியாவார். இந்திய தேசிய காங்கிரசு கட்சியின் உறுப்பினரான இவர் பல்வால் மாவட்டத்தில் உள்ள ஓடல் தொகுதியில் இருந்து தேர்ந்தெடுக்கப்பட்டு அரியானா சட்டமன்றத்தில் உறுப்பினராக இருந்தார்.

1967 ஆம் ஆண்டில் கயா லால் பதினைந்து நாட்களில் மூன்று முறை கட்சி மாறினார். இந்திய தேசிய காங்கிரசு கட்சியிலிருந்து சனதா கட்சிக்குச் சென்ற இவர் மீண்டும் காங்கிரசு கட்சிக்கு திரும்பி அடுத்த ஒன்பது மணி நேரத்திற்குள் மீண்டும் சனதா கட்சிக்கு மாறினார். கயா லால் ஐக்கிய முன்னணியில் இருந்து வெளியேறி காங்கிரசில் சேர முடிவு செய்தபோது, காங்கிரசு தலைவர் இராவ் பிரேந்திர சிங் இவரை சண்டிகர் பத்திரிகைக்கு அழைத்து வந்து "ஆயா ராம் கயா ராம்" என்று அறிவித்தார். இது பல நகைச்சுவைகள் மற்றும் கேலிச்சித்திரங்களுக்குப் பொருளாக மாறியது. 1985 ஆம் ஆண்டில், இத்தகைய கட்சி விலகல்களைத் தடுக்க அரசியலமைப்பு திருத்தப்பட்டது. கயா லாலின் மகன் உதய் பன் தற்போது இந்திய தேசிய காங்கிரசு கட்சியின் அரியானா பிரிவின் மாநிலத் தலைவராக உள்ளார்.

மேற்கோள்கள்
-----------

1. ↑  Bhajan Lal: The artful manipulator
2. ↑  'Aaya Ram Gaya Ram' Haryana's gift to national politics
3. ↑  In season of switching loyalties, Haryana remains true to trend
4. ↑  "Bhupinder Hooda loyalist Uday Bhan named Haryana Congress chief". .
**சிதம்பராபுரம்**, திருநெல்வேலி மாவட்டத்தில், களக்காடு பேரூராட்சிக்கு உட்பட்ட ஒரு கிராமம் ஆகும். இக்கிராமம் களக்காடு பேரூராட்சியின் 8,9 வார்டுகளைக் கொண்டது. இந்த கிராமம் 12 ஆம் நூற்றாண்டில் சேதுராயர்கள் வாழ்ந்த பகுதி அதன் அடையாளமாக இப்போதும் சேதுராயபுரம் என்ற ஊர் அருகில் உள்ளது. இப்போதும் சேதுராய வம்சாவளியை சேர்ந்தவர்கள் வசித்து வருகிறார்கள். சேதுராயர்கள் மார்த்தாண்ட வர்மாவின், படை தளபதியாகவும் போர் வீரர்களாகவும் இருந்தார்கள்.[]

மக்கள்
------

இக்கிராத்தில் பெரும்பான்மை மக்கள் நாடார் சமூகத்தைச் சார்ந்தவர்கள். இந்துக்களும், கிறித்தவர்களும் கலந்து வாழ்கின்றனர். பெரும்பான்மை மக்களின் தொழில் விவசாயம் ஆகும். வாழையும் நெல்லும் இங்கு பயிரிடப்படுகின்றன. கௌதம நதி இக்கிராமத்தின் வழியே பாய்கிறது. பெண்கள் வீட்டில் இருந்தபடியே பீடி சுற்றுதல் தொழிலில் ஈடுபடுகின்றனர்.

சமயம்
-----

அய்யா வைகுண்டரின் "அய்யாவழி" வழிபாடு பெருவாரியாகக் காணப்படுகிறது. இங்குள்ள அய்யா வைகுண்டரின் நிழல்தாங்கல் வரலாற்றுப்பழைமை வாய்ந்தது. ஆனி மாதம் நடைபெறும் ஆனித்தேரோட்டம் மிகவும் பிரசித்தி பெற்றது.

கிறித்தவ சமயத்தைச் சார்ந்த மக்களும் குறிப்பிடத்தக்க அளவில் வாழ்கின்றனர். உரோமன் கத்தோலிக்க சபையைச் சார்ந்த புனித சவேரியார் ஆலயமும் தென்னிந்திய திருச்சபையைச் சார்ந்த தேவாலயமும் உள்ளன.

பள்ளிகள்
--------

கிறித்தவ சிறுபான்மைப் பள்ளிகளான T.D.T.A.தொடக்கப்பள்ளியும், புனித சவேரியார் நடுநிலைப் பள்ளியும் உள்ளன. உயர்கல்விக்கு களக்காடு செல்கின்றனர் இங்குள்ள மாணவர்கள்.

மேற்கோள்கள்
-----------
**மண்டைக்காடு கலவரம்** என்பது, 1982-இல் கன்னியாகுமரி மாவட்டத்தில் இந்துக்களுக்கும் (நாடார்) கிறித்தவர்களுக்கும் (முக்குவர்/பரதவர்) இடையே ஏற்பட்ட மத மோதலைக் குறிக்கும். இந்தக் கலவரத்தைப் பற்றி விசாரிக்க நீதியரசர் வேணுகோபால் தலைமையில் ஒரு குழு அமைக்கப்பட்டது.

மண்டைக்காடு
-----------

மண்டைக்காடு கன்னியாகுமரி மாவட்டத்தில் அரபிக்கடல் பகுதியில் அமைந்துள்ள சிற்றூர். இங்கு கிறித்தவர்களும் இந்துக்களும் அருகருகே வாழ்ந்து வருகிறார்கள். மண்டைக்காட்டில் பெண்களின் சபரிமலை என்றழைக்கப்படும் மண்டைக்காடு பகவதி அம்மன் கோயில் உள்ளது. இக்கோயிலில் மாசி கொடை விழா ஆண்டுதோறும் கொண்டாடப்படுவது வழக்கம். இக்கோயிலின் அருகில் புனித கண்ணாம்பாள் ஆலயம் மற்றும் அதன் குருசடி அமைந்துள்ளது.

கலவரத்திற்கான சூழல்
-------------------

1980-ஆம் ஆண்டு நவம்பர் மாதம், மாடதட்டுவிளை என்னும் இடத்தில் இரண்டு இளைஞர்களுக்கு இடையே சிறு சண்டை மூண்டது. இதன் காரணமாக அங்கு வைக்கப்பட்டிருந்த சிலுவை காணாமல் போனதால் ஒரு கொந்தளிப்பான சூழ்நிலை உருவானது. 1982-ஆம் ஆண்டு பெப்ரவரி மாதம், உலக செப வாரம் ஒரு வார காலத்திற்கு அனைத்து கிறித்தவர்களாலும் ஒற்றுமையுடன் கொண்டாடப்பட்டது. அதன் இறுதி நாளன்று கிறித்தவர்கள் கன்னியாகுமரி மாவட்டத்தின் தலைநகரான நாகர்கோவிலுக்கு திங்கள் நகர் வழியாக ஒர் ஊர்வலம் நடத்தினார்கள். அந்த ஊர்வலத்தை வரவேற்கும் விதமாக கிறித்தவ வணிகர் ஒருவர் ஒளிரும் சிலுவை ஒன்றைத் திங்கள் நகரின் மையப்பகுதியில் உள்ள போக்குவரத்து காவலர் நிழற்குடை அமைந்திருக்கும் திடலில் அமைக்கப்பட்டது. அந்த ஊர்வலம் முடிந்த பிறகு அச்சிலுவை அவ்விடத்திலிருந்து அகற்றப்பட்டது. அதன் தொடர்ச்சியாக இந்து விவசாயி ஒருவர் அவ்விடத்தில் விநாயகர் சதுர்த்திக்காக விநாயகர் சிலையை அமைத்தார் வழிபாடு நடத்த ஆரம்பித்தார். ஐந்து நாட்கள் கழித்து மகா சிவராத்திரி அன்று காவல்துறையினர் கிறித்தவர்களின் எதிர்ப்பின் காரணமாக சட்டம் ஒழுங்கைக் காரணம் காட்டி விநாயகர் சிலையை அகற்றினர். இந்துக்களின் முக்கிய திருவிழாவன்று இச்சிலை அகற்றப்பட்டதால் இந்துக்கள் இடையே கொந்தளிப்பு எற்பட்டது. இந்துக்கள் கடையடைப்பு மற்றும் ஆர்ப்பாட்டங்களில் இறங்கினர். இந்து கிறித்தவ கலவரம் பக்கத்து ஊர்களிலும் பரவியது.

கலவரம்
------

1982 ம் ஆண்டு மண்டைக்காடு பகவதி அம்மன் கோயில் மாசி கொடை விழா வழக்கம் போல் தொடங்கியது. விழாவின் முதல் நாள் கிறித்தவர்கள் இந்து பெண்களை கேலி செய்கிறார்கள் என்ற வதந்தி பரவியது. ஏற்கனவே வழிபாட்டுக்கு ஒலிபெருக்கி கட்டுவது தொடர்பாக சர்ச்சை நிலவி வந்தது. இதன் காரணமாக மார்ச் 1, 1982 அன்று மக்கள் மண்டைக்காடு ஆலயத்தின் முன் கூடினர். இதில் ஏற்பட்ட கலவரத்தில் காவலர்கள் 46 முறை துப்பாக்கிச் சூடு நடத்தியதில் ஆறு பேர் இறந்தனர். கலவரம் கல்லுக்கூட்டம், ஈத்தாமொழி, இராசாக்கமங்கலம், பிள்ளைத்தோப்பு, நாகர்கோவில் முதலிய இடங்களுக்கும் பரவியது. இரண்டு வாரங்கள் கழித்து நடந்த துப்பாக்கிச் சூட்டில் மேலும் இரண்டு பேர் கொல்லப்பட்டனர். கோவளத்தில் நடந்த கலவரத்தில் ஒருவர் கொல்லப்பட்டார். இந்தக் கலவரத்தில் தேவாலயங்கள், கோயில்கள், மருத்துவமனைகள், மற்றும் பொது சொத்துக்கள் அதிகமாக சேதம் அடைந்தன. இக்கலவரத்தால் கடற்கரையிலுள்ள மீனவர்கள் மிகவும் பாதிக்கப்பட்டனர். மீன்பிடி வலைகள் அழிக்கப்பட்டன. அவர்கள் பயன்படுத்திய குடிநீர் கிணறுகளில் டீசல் முதலான நஞ்சு கலக்கப்பட்டது. அவர்களுக்கான உணவுப் பொருட்கள் செல்லும் வழிகள் அடைக்கப்பட்டன.

மேற்கோள்கள்
-----------

1. ↑
2. ↑   இந்து கிறித்தவ மதவாதம்-ஒரு கண்ணோட்டம்

வெளி இணைப்புகள்
---------------

* ஆர்.எஸ்.எஸ். உம் இந்து முன்னணியும்
* விவேகானந்தர் பாறை வரலாறு
* கிருத்துவர்கள் மீதான தாக்குதல் பாதிக்கப்படும் தாழ்த்தப்பட்டோர் - வே.மதிமாறன்
**ஏ. எஸ். ஏ. சாமி** (A. S. A. Sami) என அறியப்படும் **அருள் சூசை ஆரோக்கிய சாமி** இவர் ஒரு தமிழ்த் திரைப்பட இயக்குநர் ஆவார்.

வாழ்க்கை
--------

தமிழ்நாட்டின் குருவிகுளம் கிராமத்தை பூர்வீகமாக கொண்ட இவரது பெற்றோர் வணிகம் நிமித்தமாக இலங்கை சென்று கொழும்பு நகரில் குடியமர்ந்தனர், சூசை ஆரோக்கிய சாமி இளம் பருவத்தில் படிப்பில் நன்கு கவனம் செலுத்தி ஆங்கில முதுகலைப்பட்டமான பி.ஏ.ஹானர்ஸ் (லண்டன் ஆக்ஸ்போர்டு பல்கலைக்கழகம்) பெற்றார். கல்லூரியில் ஆங்கிலப் பேராசிரியராகப் பணிபுரிந்து வந்த நிலையில், அங்கிருந்து மீண்டும் அவர் குடும்பம் புலம் பெயர்ந்து வந்து திருநெல்வேலி பாளையங்கோட்டையில் குடியமர்ந்தது.

தொழில்
------

பில்ஹணன் எனும் நாடகத்தின் மூலம் தமிழ் நாடக இயக்குநராக ஏ. எஸ். ஏ சாமி அறிமுகமானார். இந்த நாடகத்தை ஜுபிடர் சோமு திரைப்படமாக தயாரித்தார். படம் மிகுந்த வெற்றி பெற்றது. அதன்பின் வால்மீகி, ஸ்ரீ முருகன் போன்ற படங்களுக்கு திரைக்கதை, வசனம் எழுதினார். ஸ்ரீ முருகன் படத்தை இவரே இயக்கவும் செய்தார். ராஜகுமாரி என்னும் திரைப்படத்தில் எம். ஜி. ஆரைக் கதாநாயகனாக அறிமுகப்படுத்தினார். அபிமன்யு திரைப்படத்திற்கு திரைக்கதை, வசனமும், 1953-இல் வெளிவந்த மருமகன் திரைப்படத்திற்கு வசனமும் எழுதினார். பின் நீதிபதி, கற்புக்கரசி போன்ற படங்களுக்கு இவர் கதை வசனம் எழுதிக்கொண்டிருந்தபோது கற்புக்கரசி திரைப்படத்தின் இயக்குநர் காலமானதால் அத்திரைப்படத்தினை இயக்கும் வாய்ப்பு இவருக்குக் கிடைத்தது. இவர் இயக்கத்தில் வெளிவந்த வேறு சில திரைப்படங்கள் தங்கப்பதுமை, அரசிளங்குமாரி, ஆனந்த ஜோதி ஆகியன.

இயக்கிய திரைப்படங்கள்
---------------------

இவர் இயக்கத்தில் 21 திரைப்படங்கள் வெளிவந்துள்ளன.

1. ராஜகுமாரி (1947)
2. வேலைக்காரி (1949)
3. விஜயகுமாரி (1950)
4. சுதர்சன் (1951)
5. ஒக்க தல்லி பில்லலு (1953)
6. பொன்னி (1953)
7. துளி விஷம் (1954)
8. நீதிபதி (1955)
9. கற்புக்கரசி (1957)
10. கல்யாணிக்கு கல்யாணம் (1959)
11. தங்கப்பதுமை (1959)
12. கைதி கண்ணாயிரம் (1960)
13. அரசிளங்குமரி (1961)
14. மேரி பகன் (1962)
15. முத்து மண்டபம் (1962)
16. ஆசை அலைகள் (1963)
17. கடவுளை கண்டேன் (1963)
18. ஆனந்த ஜோதி (1963)
19. வழி பிறந்தது (1964)
20. மாயசுந்தரி (1967)
21. திருமகள் (1971)

ஆதாரங்கள்
---------

1. ↑  "Bilhanan 1948". The Hindu.. பார்த்த நாள்: 19 அக்டோபர் 2016.
2. ↑  "மூன்று முதல்வர்களைக் கண்ட இயக்குநர்". தினத்தந்தி.. பார்த்த நாள்: 12 அக்டோபர் 2014.

* ஐ.எம்.டி.பி இணையத்தளத்தில் ஏ. எஸ். ஏ. சாமி
* "A.S.A. Samy". *geni.com*.. பார்த்த நாள்: 20 October 2016.
* "One for the masses!". *rediff.com*.. பார்த்த நாள்: 20 October 2016.
* நூல்: *புகழ் பெற்ற 100 சினிமா கலைஞர்கள்*, ஆசிரியர்: ஜெகாதா, பதிப்பகம்: சங்கர் பதிப்பகம்.

வெளி இணைப்புகள்
---------------

* MGR Remembered – Part 9
* 4 முதல்-அமைச்சர்கள் பணியாற்றிய நிறுவனம்
**வேப்பத்தூர் பிரசன்ன வெங்கடாஜலபதி கோயில்** என்பது தமிழ்நாட்டில் தஞ்சாவூர் மாவட்டம், வேப்பத்தூர் என்னும் ஊரில் அமைந்துள்ள ஒரு பெருமாள் கோயில் ஆகும்.

வரலாறு
------

இக்கோயில் ஒன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் பிரசன்ன வெங்கடாஜலபதி, அலர்மேல்மங்கை, ருக்மணி தாயார், பத்மாவதி தாயார் சன்னதிகளும், கருடன், ஆஞ்சநேயர், நாகர், வரதர், அர்ஜுன், அகஸ்தியர் உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.

பூசைகள்
-------

இக்கோயிலில் வைகானசம் ஆகம முறைப்படி ஒருகாலப் பூசை நடக்கின்றது. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. புரட்டாசி மாதம் நவராத்திரி திருவிழாவாக நடைபெறுகிறது.

மேற்கோள்கள்
-----------


த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க.

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம்.. பார்த்த நாள்: பெப்ரவரி 19, 2017.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Uraspis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வரிப் பாரை** *(உரப்சிசு உரப்சிசு-Uraspis uraspis)* என்பது பாரை மீன் குடும்பத்தில் உள்ள சிற்றினமாகும். இது இந்தோ-பசிபிக் பகுதியில் காணப்படுகிறது.

பரவலும் வாழ்விடமும்
-------------------

வரிப்பாரை எனப்படும் இந்த மீன் இந்தோ-பசிபிக் பகுதியில் காணப்படுகிறது. இதன் பரவல் செங்கடல் மற்றும் பாரசீக வளைகுடாவிலிருந்து இந்தியப் பெருங்கடலில் இலங்கை வரையிலும், பிலிப்பீன்சிலிருந்து சப்பானில் உள்ள இரியுக்கியூ தீவுகள் வரையிலும் கிழக்கே ஹவாய் வரையிலும் பரவியுள்ளது.

விளக்கம்
--------

முதிர்ச்சியடைந்த மீன் 28 சென்டிமீட்டர்கள் (11 அங்) நீளம் வரை வளரக்கூடியது.

மேற்கோள்கள்
-----------

1. ↑  Smith-Vaniz, W.F.; Williams, I. (2017). "*Uraspis uraspis*". *IUCN Red List of Threatened Species* **2016**: e.T46081534A115392037. doi:10.2305/IUCN.UK.2016-3.RLTS.T46081534A46664519.en.. பார்த்த நாள்: 7 March 2022.
2. 1 2  Froese, Rainer and Pauly, Daniel, eds. (2019). "*Uraspis uraspis*" in FishBase. August 2019 version.

வெளி இணைப்புகள்
---------------

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q2422436
* AFD: Uraspis\_uraspis
* BOLD: 68587
* FishBase: 1984
* GBIF: 2391358
* iNaturalist: 359952
* IRMNG: 10705473
* ITIS: 168749
* IUCN: 46081534
* என்.சி.பி.ஐ: 1218183
* WoRMS: 218448

 |
சுலேகா நாராயண் கும்பாரே
**சுலேகா நாராயண் கும்பாரே** (*Sulekha Narayan Kumbhare*) இந்தியாவைச் சேர்ந்த ஓர் அரசியல்வாதியாவார். 1962 ஆம் ஆண்டில் இவர் பிறந்தார். அரசியல்வாதி, வழக்கறிஞர் மற்றும் அம்பேத்காரிய-பௌத்த ஆர்வலர் என பன்முகத்தன்மையுடன் இவர் இயங்கினார். பகுசன் குடியரசுக் ஏக்தா மஞ்சு என்ற பிராந்தியக் கட்சியின் நிறுவனர் மற்றும் தலைவராகவும் அறியப்படுகிறார். 1999 ஆம் ஆண்டு முதல் 2014 ஆம் ஆண்டு வரை மகாராட்டிர மாநில அரசாங்கத்தின் மந்திரிசபையில் ஓர் அமைச்சராகப் பணியாற்றினார். மகாராட்டிரா மாநில சட்டமன்ற உறுப்பினராக 1999 ஆம் ஆண்டு முதல் 2004 ஆம் ஆண்டு வரை பணியாற்றினார். அப்போது நாக்பூர் மாவட்டத்தில் உள்ள காம்தி தொகுதியில் தேர்ந்தெடுக்கப்பட்ட இந்திய குடியரசுக் கட்சியின் பிரதிநிதியாக இவர் இருந்தார். சிறுபான்மையினருக்கான தேசிய ஆணையத்தின் உறுப்பினராகவும் உள்ள இவர் ஓர் அம்பேத்காரிய ஆர்வலராகவும் தனது வாழ்நாள் முழுவதையும் பௌத்தத்தைப் பரப்புவதிலும் செலவிடுகிறார்.

மேற்கோள்கள்
-----------

1. ↑  "जोगेंद्र कवाड़े और पूर्व मंत्री सुलेखा कुंभारे का हाथ कांग्रेस के साथ | ex minister sulekha kumbhare join congres - Dainik Bhaskar". .
2. ↑  Press Trust of India (28 September 2014). "Dalit leader Kumbhare backs BJP in Maharashtra polls". *Business Standard*. .
3. ↑  ADR. "Kumbhare Sulekha Naraynrao(BREM):Constituency- Kamthi(NAGPUR) - Affidavit Information of Candidate". .
4. ↑  Anparthi, Anjaya (6 February 2017). "Crying foul, BREM fields candidates against partner BJP". *Times of India*. .
5. 1 2  "Sulekha Kumbhare wants Gadkari as PM | Nagpur News - Times of India". 25 March 2019. .
6. ↑  "बौद्ध राष्ट्रात एकवाक्यता आणणार - nagpur dragon summit to begin from friday | Maharashtra Times". .
7. ↑  "चुनाव लड़ने की राजनीति से सुलेखा कुंभारे ने किया स्वयं को दूर-स्पष्ट की स्थिति". 2 October 2019. .
**தங்சோ பாயிட்டு (Thangso Baite)**  இந்தியாவைச் சேர்ந்த ஓர் அரசியல்வாதியாவார். 2009 ஆம் ஆண்டு முதல் 2019 ஆம் ஆண்டு வரை 15 ஆவது மற்றும் 16 ஆவது மக்களவையில் ஓர் உறுப்பினராக இருந்தார். வடகிழக்கு இந்தியாவில் அமைந்துள்ள மணிப்பூர் மாநிலத்தின் மணிப்பூர் புறநகர் தொகுதியை இவர் பிரதிநிதித்துவப்படுத்தினார். இந்திய தேசிய காங்கிரசு அரசியல் கட்சியின் வேட்பாளராகவும் இருந்தார். நிகாம்கோடோங்கு பாயிட்டு மற்றும் ஒட்வாக்கு பாயிட்டு தம்பதியருக்கு இரண்டாவது மகனாகப் பிறந்தார். இக்குடும்பம் மணிப்பூரின் சுராசந்த்பூர் மாவட்டத்தில் உள்ள தோங்சாங்கு கிராமத்தை வாழ்விடமாகக் கொண்டிருந்தது.

இதற்கு முன்னதாக இவர் 2002 ஆம் ஆண்டு முதல் 2007 ஆம் ஆண்டு வரை 60-சிங்கட்டு சட்டமன்றத் தொகுதியைப் பிரதிநிதித்துவப்படுத்தி 8 ஆவது மணிப்பூர் சட்டமன்ற உறுப்பினராகவும், 2002 ஆம் ஆண்டு முதல் 2005 ஆம் ஆண்டு வரை மணிப்பூர் அரசாங்கத்தின் மாநில அமைச்சராகவும் பணியாற்றினார்.

மேற்கோள்கள்
-----------

1. ↑  "We'll protect Manipur's territorial integrity: Rahul". தி டைம்ஸ் ஆஃப் இந்தியா. 2 April 2009. .
2. ↑  "Northeast students march to Parliament, demand anti-racism law". தி எகனாமிக் டைம்ஸ். 6 February 2014. .
3. ↑  "Seven candidates in fray for 2 Manipur Lok Sabha seats". தி எகனாமிக் டைம்ஸ். 9 March 2014. .

புற இணைப்புகள்
--------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**தாஜ் அருங்காட்சியகம்** (Taj Museum), இந்திய மாநிலமான உத்தரப் பிரதேசத்தின், ஆக்ரா நகரத்தில், தாஜ் மகால் வளாகத்தின் மேற்கில் உள்ள ஜல் மஹால் கட்டிடத்தின் தரைத்தளத்தில் இந்தியத் தொல்லியல் ஆய்வகத்தால் 1982 ஆம் ஆண்டில் நிறுவப்பட்டது.

தாஜ் அருங்காட்சியகம் மூன்று கலைக்கூடங்களைக் கொண்டது. இக்கலைக் கூடங்களில் 121 தொல்பொருட்கள் காட்சிப்படுத்தியுள்ளனர். முகலாயர் காலத்திய சிறு ஓவியங்கள், கையெழுத்துப் படிகள், அரசக் கட்டளைகள், சித்திர மொழிகளின் வகைபடிவங்கள், போர்க் கருவிகள், பாத்திரங்கள், தாஜ் மகாலின் கட்டிட வரைபடங்கள், ஓவியங்கள், பளிங்குத் தூண்கள் முதலியன் தாஜ் அருங்காட்சியகத்தில் காட்சிப்படுத்தப்பட்டுள்ளது.

அருங்காட்சியகத்தின் நடு முற்றத்தில், யானையின் தந்தத்திலான ஷாஜகான் மற்றும் மும்தாசு ஆகியோரின் சிற்பங்களும், ஓவியங்களும் மற்றும் ஆக்ரா கோட்டையின் படிமங்களும் உள்ளது.

பிர்தௌசி எழுதிய ஷா நாமா நூலில் உள்ள ஓவியங்களும், 1612 இல் ஷாஜகான் கையொப்பமிட்ட அரச முத்திரையும் இவ்வருங்காட்சியகத்தில் உள்ளது.

இதனையும் காண்க
--------------

* இந்தியத் தொல்லியல் துறையின் அருங்காட்சியகங்கள்

மேற்கோள்கள்
-----------

1. ↑  "Taj Museum, Taj Mahal". .

வெளி இணைப்புகள்
---------------
**மலபாரிக்கா சாம்பல் தலை மைனா** (அறிவியல் பெயர்: *Sturnia malabarica malabarica*) என்பது சாம்பல் தலை மைனாவின் துணையினம் ஆகும். இப்பறவை இந்தியா (தென்மேற்கு, வடகிழக்கு தவிர), தெற்கு நேபாளம் மற்றும் வங்கதேசம் ஆகிய பகுதிகளில் காணப்படுகிறது.

விளக்கம்
--------

மலபாரிக்கா சாம்பல் தலை மைனா மைனாவைவிடச் சற்று சிறியதாகவும், மெலிந்தும் சுமார் 20 செ. மீ. நீளமுள்ளதாக இருக்கும். இப்பறவையின் அலகின் அடிப்பகுதி நீலமாகவும் நடுப்பகுதி பச்சையாகவும் முனை மஞ்சளாகவும் இருக்கும். விழிப்படலம் வெளிர் நீலநிறத்திலும், கால்கள் பழுப்புத் தோய்ந்த மஞ்சள் நிறத்திலும் இருக்கும். இதன் நெற்றியும் தொண்டையும் வெண்மையாக இருக்கும். உடலின் மேற்பகுதி சாம்பல் நிறமாகவும், தலை, கழுத்து, தோள்பட்டை ஆகியவற்றில் வெண்மையான கோடுகள் காணப்படும். இறக்கைகள் கறுப்புத் தோய்ந்த பழுப்பு நிறத்தில் இருக்கும். வால் கறுப்பாகச் செம்பழுப்பு முனையோடு இருக்கும். உடலின் அடிப்பகுதி சிவப்புத் தோய்ந்த மஞ்சள் பழுப்பாக இருக்கும். வயதான பறவைகளின் நிறம் சற்று வேறுபட்டுக் காணப்படும். பால் ஈருருமை இல்லை.

பரவலும் வாழிடமும்
-----------------

இப்பறவைத் துணையினம் குஜராத்தின் பூஜ்ஜிலிருந்து வட கிழக்காக சண்டிகருக்குத் தெற்கேயுள்ள இந்தியாவின் பெரும்பகுதி, இமாச்சலப் பிரதேசத்திலிருந்து கிழக்காக நேப்பாளம் வழியாக பூட்டான், வடகிழக்கு அருணாச்சலப் பிரதேசத்தின் மிசுமி மலைகள், வடக்கு அசாம் வரை, தெற்கே ஒடிசா வரை காணப்படுகின்றது. குளிர் காலத்தில் தென்னிந்தியாவுக்கு வலசை வருகின்றன. குளிர் காலத்தில் தென்னிந்தியா முழுவதும் ஆங்காங்கே காணப்பட்டாலும் குறிப்பாக கேரளத்தில் காணப்படுகிறது.

நடத்தை
------

இப்பறவை ஐந்து முதல் இருபது வரையிலான சிறு கூட்டமாக பிற மைனாக்களோடு பெரும்பாலும் மரங்களில் உயரவே திரியக் காணலாம். இவை மைனாவைப் போல தரையில் மேய்வது இல்லை. இலந்தை லாண்டனா ஆகியவற்றின் பழங்களும் மலர்த் தேனும் இதன் முதன்மை உணவாகும். இவை வட இந்தியாவில் இனப்பெருக்கம் செய்கின்றன.

மேற்கோள்கள்
-----------

1. ↑  "Nuthatches, Wallcreeper, treecreepers, mockingbirds, starlings, oxpeckers". *IOC World Bird List Version 13.2* (International Ornithologists' Union). July 2023. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27630662
* GBIF: 7341581
* iNaturalist: 730797
* ITIS: 917440

 |
**தமிழ் மொழியின் வரலாறு** என்பது, மிக நீண்ட வரலாறு கொண்ட திராவிட மொழிகளுள் மூத்த மொழியான தமிழ் மொழியின் வரலாற்றைக் கூறும் நூலாகும். இந்நூல், பிற்காலத்தில் தனது பெயரைப் "பரிதிமாற் கலைஞர்" எனத் தமிழ்ப்படுத்திக்கொண்ட வி. கோ. சூரியநாராயண சாஸ்திரிகளால் எழுதப்பட்டது. இதன் முதற் பதிப்பு 1903 ஆம் ஆண்டில் வெளியானதாகச் சொல்லப்படுகிறது. 1968 ஆம் ஆண்டில் இதன் 12 ஆவது பதிப்பு வெளியானது. 2003 ஆம் ஆண்டில் இதன் மறுபதிப்பை உலகத் தமிழாராய்ச்சி நிறுவனம் வெளியிட்டுள்ளது.

நோக்கம்
-------

இவர் காலத்தில் தமிழ் மொழியின் வரலாறு குறித்து ஆங்கிலேயர் தமது மொழியில் எழுதிய 
நூல்களே கிடைத்து வந்தன. இவற்றை அவர்கள் தமக்குத் தெரிந்த வரையில் வாய்க்குவந்தபடி எழுதினர் என்றும் அவற்றை ஆராய்ந்து குற்றங்களைக் களைந்து உண்மையைக் கண்டறிவோர் குறைந்துவிட்டனர் என்றும், தமிழில் பட்டப் படிப்புகளுக்கு உகந்த நூல் இன்றி மாணவர்கள் தவிக்கின்றனர் என்றும் கருதி இந்நூலாசிரியர் இந்நூலை எழுதியதாகக் குறிப்பிட்டுள்ளார்.

உள்ளடக்கம்
----------

இந்நூல் பின்வரும் ஒன்பது அத்தியாயங்களாகப் பிரிக்கப்பட்டுள்ளது.

1. ஆதிவரலாறு
2. வடமொழிக் கலப்பு
3. மூவகைப் பாகுபாடு
4. ஐவகை இலக்கணம்
5. மொழியின் தோற்றமும் தொன்மையும்
6. மொழியின் சிறப்பியல்பு
7. மொழியின் வேறுபடுமாறு
8. நூற்பரப்பு
9. மொழியின் சீர்திருத்தம்
10. முடிவுரை

மேற்கோள்கள்
-----------

1. ↑  சூரியநாராயண சாஸ்திரியார், வி. கோ. 2003, முகவுரை
2. ↑  சூரியநாராயண சாஸ்திரியார், வி. கோ. 2003, பொருளடக்கம்

உசாத்துணைகள்
------------

* சூரியநாராயண சாஸ்திரியார், வி. கோ. *தமிழ் மொழியின் வரலாறு*
* சூரியநாராயண சாஸ்திரியார், வி. கோ. *தமிழ் மொழியின் வரலாறு*, உலகத் தமிழாராய்ச்சி நிறுவனம், சென்னை, 2003.
**சபாப் ஆலம்** (*Shabab Aalam*) இந்திய எழுத்தாளர், கல்வியாளர் மற்றும் இந்தி மற்றும் உருது மொழியின் கவிஞர் ஆவார். இவர் 1984 ஆம் ஆண்டு ஆகத்து மாதம் 15 ஆம் தேதி பிறந்தார். இவர் இந்தியாவின் முதல் உதவி கவுன்சிலான கிராமீன் முக்த் வித்யாலாய் சிக்சா சன்சுதானை நிறுவினார். பின்னர் அந்நிறுவனத்தின் தலைவராக பணியாற்றினார். 2018 ஆம் ஆண்டு மீசான் தலிமி கித்மத் என்ற விருதைப் பெற்றார்.

சுயசரிதை
--------

சபாப் ஆலம் 1984 ஆம் ஆண்டு ஆகத்து மாதம் 15 ஆம் தேதி அன்று உத்தரபிரதேச மாநிலம் முசாபர்நகரில் பிறந்தார்.  இவர் உள்ளூர் பள்ளிகளில் தனது ஆரம்பக் கல்வியைப் பெற்றார். பின்னர் உயர் படிப்பிற்காக மீரட் சென்று புவியியலில் இளங்கலைப் பட்டம் பெற்றார்.  மேலும் முதுகலை, முதுகலை வணிக மேலாண்மை மற்றும் முனைவர் பட்டம் பெற்றவர் ஆவார்.  நவாசு தியோபந்தியிடம் உருது கவிதைகளைப் பயின்றார். 

ஆலம் இந்தி மொழியில் பல கவிதைகளை எழுதியுள்ளார்.  2015 ஆம் ஆண்டில், இவர் கிராமீன் முக்த் வித்யாலாய் சிக்சா சன்சுதான் என்ற மாற்றுக் கல்வி வாரியத்தை நிறுவினார். இவ்வாரியமானது தேசிய திறந்தநிலைப் பள்ளிக்கல்வி நிறுவனமாக இயங்குகிறது.   இந்த நிறுவனம் 2020 ஆம் ஆண்டு சிறந்த தொலைதூரக் கற்றல் மைய விருதைப் பெற்றது. 2017 ஆம் ஆண்டில், இந்தியாவில் முதலுதவி கல்வியை மேம்படுத்துவதற்காக இந்திய முதலுதவி கவுன்சிலை நிறுவினார்.   மேலும் இந்திய முதலுதவி கவுன்சிலின் தலைவராக பணியாற்றுகிறார். 

ஆலமின் பல புத்தகங்கள் சில இந்தியப் பல்கலைக்கழகங்களில் படிக்க பரிந்துரைக்கப்படுகின்றன.  இவருக்கு 2017 ஆம் ஆண்டு மீசான் தலிமி கித்மத் விருது வழங்கப்பட்டது. 

2023 ஆம் ஆண்டில், கொழும்பில் உள்ள ஐரோப்பிய பல்கலைக்கழக கல்லூரி ஆலமுக்கு கௌரவ டாக்டர் பட்டம் வழங்கியது.

திரைப்படவியல்
-------------

ஆலம் பல பாடல்களுக்கு வரிகள் இயற்றியுள்ளார். 

### பாடல்கள்

| ஆண்டு | பாடல் | பாடகர் | குறிப்பு |
| --- | --- | --- | --- |
| 2022 | *ரப்பா வெ* | முகமது டேனிசு |  |
| 2022 | *கபீபி* | முகமது டேனிசு |  |

மேற்கோள்கள்
-----------

1. 1 2 3 4 5 6 7  Sadiyah 2021.
2. 1 2 3  Zahoor 2021.
3. ↑  "Asia Today Research and Media Acknowledged and Felicitated the Winners of Asia Education Summit and Awards 2020". .
4. ↑  "Harmonious voice, Emotional lyrics of "Rabba Ve" song touches many hearts". 5 April 2022. .
5. ↑  "Harmonious voice, Emotional lyrics of "Rabba Ve" song touches many hearts". 5 April 2022. . Ayoob, Anzer (5 April 2022). "Harmonious voice, Emotional lyrics of "Rabba Ve" song touches many hearts". தி செனாப் டைம்ஸ். Retrieved 7 August 2022.
6. ↑  "Pawandeep Rajan, Danish Single On Separation And Depth Of Love Soon". 25 March 2022. .
7. ↑  "Indian Idol fame Mohd. Danish's Habibi song ft Kamal Sachdeva, Priyanka Rajpoot released on his YouTube channel". 22 July 2022. .

நூல் பட்டியல்
-------------

* Sadiyah, Humairah (30 October 2021). "ڈاکٹر شباب عالم اور ان کی خدمات پر ایک طائرانہ نظر" (in ur). *Baseerat Online*. .
* Zahoor, Rakhshanda (26 November 2021). "Unemployment crisis and the First Aid Council of India". *The Chenab Times*. .
**கிரிஸ்டேடஸ் பழுப்புக் கீச்சான்** (அறிவியல் பெயர்: *Lanius cristatus cristatus*) என்பது பழுப்புக் கீச்சானின் துணையினம் ஆகும். இது மத்திய, கிழக்கு சைபீரியா மற்றும் வடக்கு மங்கோலியா, இந்தியா முதல் மலாய் தீபகற்பம் வரை காணப்படுகிறது.

விளக்கம்
--------

கொண்டைக்குருவி அளவுள்ள கிரிஸ்டேடஸ் பழுப்புக் கீச்சான் சுமார் 20 செ.மீ. நீளம் உடையது. இதன் மேல் அலகு கொம்பு நிறமான பழுப்பாகவும், கீழ் அலகு ஊன் நிறத்திலும் (முனை தவிர), விழிப்படலம் பழுப்பாகவும், கால்கள் சிலேட் பழுப்பு நிறத்திலும் இருக்கும். இதன் கண் வழியாக ஒரு கரும்பட்டை செல்லும். அந்தக் கரும்பட்டைக்கு மேல் நெற்றி சார்ந்த பகுதி வெண்மையாக இருக்கும். மோவாய், கன்னம், தொண்டை போன்றவையும் வெண்மையாக இருக்கும். உடலின் மேற்பகுதி கருஞ்சிவப்புத் தோய்ந்த பழுப்பு நிறமாக இருக்கும். உடலின் அடிப்பகுதி செம்மஞ்சள் தோய்ந்த பழுப்பு நிறத்தில் இருக்கும்.

பரவலும் வாழிடமும்
-----------------

கிரிஸ்டேடஸ் பழுப்புக் கீச்சான் மத்திய, கிழக்கு சைபீரியா மற்றும் வடக்கு மங்கோலியா, இந்தியா முதல் மலாய் தீபகற்பம் வரை காணப்படுகிறது. வடக்கு ஆசியாவில் உள்ள பறவைகள் குளிர் காலத்தில் தென்னிந்தியாவுக்கு வலசை வருகின்றன. இது தென்னிந்தியாவில் பசுமைமாறாக் காடுகள், இலையுதிர் காடுகள் போன்ற பகுதிகளில் காணப்படுகின்றன. காடுகளை அடுத்த திறந்த வெளிகளிலும் திரியக் காணலாம். மலைகளில் 2000 மீ. உயரம் வரைக் காண இயலும். இவை காலை மாலை வேளைகளில் இரை தேடக்கூடியவை.

மேற்கோள்கள்
-----------

1. ↑  "Shrikes, vireos, shrike-babblers". *IOC World Bird List Version 11.2* (International Ornithologists' Union). July 2021.. பார்த்த நாள்: 2 August 2021.
2. 1 2   *க. ரத்தினம், தென்னிந்தியப் பறவைகள்*. சென்னை: தமிழ்நாடு பாடநூல் நிறுவனம். 1973. பக். 350.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q27621608
* GBIF: 7341604
* iNaturalist: 725165
* ITIS: 920344
* NBN: NHMSYS0021003514

 |
**பஞ்சுயிரிகள்** என்றோ **பஞ்சுடலிகள்** (*Sponges*) என்றோ அழைக்கப்படும் உயிர்கள் விலங்கினத்தைச் சார்ந்த நீர்வாழ் உயிரினங்களாகும். இவை புழையுடலிகள் (*Porifera*) என்னும் கணம் அல்லது தொகுதி விலங்கு வகைப்பாட்டுக்குள் அடங்கும். இத்தொகுதி உறுப்பினர்களின் உடலில் பல புழைகள் காணப்படுவதால் இவை புழையுடலிகள் என அழைக்கப்படுகின்றன. இப்புழையுடலிகளே முதலில் தோன்றிய பலக்கல (ஆங்கிலம்:multicellular) உயிர்கள் எனவும் அறியப்படுகிறது[].

எல்லாப் பஞ்சுயிரிகளும் நீரில் வாழ்வனவாகும். இவை நீர் நிலைகளில் உள்ள தரைப்பகுதிகளில் ஒட்டி வாழும் உயிர்களாகும். இப்பஞ்சுயிரிகளில் குறைந்தது 5000 வகை சிற்றினங்கள் உலகம் முழுதும் பரவிக்கிடக்கின்றன. இவற்றில் பெரும்பாலானவை கடலில் வாழ்பவை (கடல் பஞ்சுயிரி), ஆயினும் 150 வகை நன்னீர்ப்பஞ்சுயிரிகளும் பதிவுசெய்யப்பட்டுள்ளன.

பஞ்சுடலிகள் மிக எளிய உடற்கட்டமைப்புகளைக் கொண்ட பலக்கல உயிரியாகும். இவற்றின் உடல் சமச்சீரற்ற, வரையறுக்க இயலா அமைப்பைக் கொண்டு காணப்படுகின்றன. கலங்கள் ஒருங்கில்லாமலும், கல வேறுபாடு முற்றிலும் மாறுபட்டும் காணப்படுகின்றன. இதில் உள்ள பெரும்பாலான கலங்கள் இதில் இடம்பெற்றிருக்கும் சாறுகளில் உழன்ற நிலையிலும் காட்சியளிக்கின்றன. இதில் இருந்து பிரிக்கப்பட்ட சிலக் கலங்களைக்கொண்டு ஒரு தனி பஞ்சுடலியே வளர முடியும்.

பண்புகள்
--------

இவை அரித்துண்ணிகளாகும் (Filter feeders). இவை நகராமல் ஒரு நிலையான இடத்தில் தமது ஆதிக்கத்தையும் தமக்கான சூழலையும் உருவாக்கி வாழக்கூடியவை. இவற்றின் உடல் ஈரடுக்குகளால் ஆனது. உடலின் வெளிப்புறத்தில் உள்ள பகுதியை புறப்படை என்றும் உட்புற பகுதியை அகப்படை என்றும் அழைக்கிறோம். புறப்படையையும் அகப்படையையும் இணைக்கும் வழவழப்புள்ள பகுதியை பசைக்கலப்படலம் என விளிக்கிறோம். இவற்றின் உடல்களில் இருபாலினமும் ஒருங்கேக் காணப்படுவதால் இவை ஒரு அழிதூவாகும்.

அகப்படையில் உள்ள கலங்களில் நீண்ட உணர் இழைகளை உடைய கலங்கள், பட்டைக்கலங்கள் (காலர்செல்கள்/கோயனோசைட்ச் - Choanocytes) என அழைக்கப்படுகின்றன. உடலில் பல சிறுசிறுத் துளைகளும் அவ்வுடலின் நடுவில் உள்ள பெருய இடைவெளியாகிய **புழையுடலி உட்குழி** திறந்து மூடும் தன்மையுடையது. இதை வெளிப்புறத்தே திறக்க ஆசுகுலம் என்னும் பகுதி உதவுகிறது. அகச்சட்டகத்திற்குள் சுண்ணத்தால் (கால்சியம்) ஆன நுண்முட்கள் காணப்படுகின்றன. இவற்றில் கழிவுகள் நீக்கம், சுவாசம் ஆகிய செயல்கள் ஊடுருவல் முறைப்படி நிகழ்கின்றன. சுண்ணாம்புக்களால் ஆன முட்கள் (Spicules) போன்ற அமைப்பே இதன் கல ஒருங்கிணைப்பிற்கும் வடிவத்திற்கும் பெரிதும் துணைநிற்கின்றன.

வாழ்விடம்
---------

இவை நீர்நிலைகளில் உள்ள தரை மற்றும் பாறைகளில் ஒட்டி வாழும் தன்மையுடையன. இவை தமது வாழ்விடத்தை உணவு மற்றும் பாதுகாப்பிற்கு தகுந்தாற்போல் ஏற்ற இடங்களில் காணப்படும் பல வகை திடப்பொருட்களில் ஒட்டி வாழ்கின்றன. இவற்றால் இடப்பெயர்ச்சி செய்ய இயலாது.

மேற்கோள்
--------

* Janet Moore, (2001), An introduction to the invertebrates, 2nd edition, Cambridge University Press, 23-31
* 
* Porterfield, W. M. (July 1955). "Loofah — The sponge gourd". Economic Botany 9 (3): 211–223. doi:10.1007/BF02859814
* Bergquist, P. R. (1998). "Porifera". In Anderson, D.T.. Invertebrate Zoology. Oxford University Press. pp. 10–27. ISBN 0195513681.
**கிளாடியா டேல் கோல்டின்** (*Claudia Dale Goldin*) (பிறப்பு மே 14, 1946) ஒரு அமெரிக்க பொருளாதார வரலாற்றாசிரியர் மற்றும் தொழிலாளர் சார்ந்த பொருளாதார நிபுணர் ஆவார். இவர் தற்போது ஆர்வர்டு பல்கலைக்கழகத்தில் என்றி லீ பொருளாதாரப் பேராசிரியராக உள்ளார். அக்டோபர் 2023 இல், "பெண்களின் தொழிலாளர் சந்தை விளைவுகளைப் பற்றிய நமது புரிதலை மேம்படுத்தியதற்காக" பொருளாதார அறிவியலுக்கான நோபல் நினைவு பரிசு இவருக்கு வழங்கப்பட்டது.  தனியாக அந்த விருதை வென்ற முதல் பெண்மணி இவர் ஆவார்.

ஆய்வுப்பணி
----------

இவர் "200 ஆண்டுகளாகப் பணியிடத்தில் பெண்களின் பங்கேற்பைப் பற்றி" ஆராய்ந்து படித்தார், தொடர்ந்து பொருளாதார வளர்ச்சி இருந்தபோதிலும், பெண்களின் ஊதியம் தொடர்ந்து ஆண்களுக்கு ஈடாகவில்லை மேலும், ஆண்களை விட பெண்கள் உயர் கல்வியைப் பெற்றாலும் ஒரு பிளவு இன்னும் உள்ளது என்பதைக் காட்டுகிறது.தொழிலாளர் சந்தையில் பெண்களின் பங்கேற்பு இந்த முழு காலகட்டத்திலும் மேல்நோக்கிய போக்கைக் கொண்டிருக்கவில்லை, மாறாக U- வடிவ வளைவை உருவாக்குகிறது என்று கோல்டின் காட்டினார். திருமணமான பெண்களின் பங்கேற்பு பத்தொன்பதாம் நூற்றாண்டின் முற்பகுதியில் விவசாய சமூகத்திலிருந்து தொழில்துறை சமூகமாக மாறியதுடன் குறைந்தது, ஆனால் இருபதாம் நூற்றாண்டின் தொடக்கத்தில் சேவைத் துறையின் வளர்ச்சியுடன் அதிகரிக்கத் தொடங்கியது. வீடு மற்றும் குடும்பத்திற்கான பெண்களின் பொறுப்புகள் தொடர்பான கட்டமைப்பு மாற்றம் மற்றும் வளரும் சமூக விதிமுறைகளின் விளைவாக கோல்டின் இந்த முறையை விளக்கினார்.

இருபதாம் நூற்றாண்டின் காலகட்டத்தில், பெண்களின் கல்வி நிலைகள் தொடர்ந்து அதிகரித்தன, மேலும் பெரும்பாலான உயர் வருமான நாடுகளில் அவர்கள் இப்போது ஆண்களை விட கணிசமாக உயர்ந்துள்ளனர். தொழில் திட்டமிடலுக்கான புதிய வாய்ப்புகளை வழங்குவதன் மூலம் இந்த புரட்சிகர மாற்றத்தை விரைவுபடுத்துவதில் கருத்தடை மாத்திரைக்கான அணுகல் முக்கிய பங்கு வகித்தது என்பதை கோல்டின் நிரூபித்தார். இருபதாம் நூற்றாண்டில் நவீனமயமாக்கல், பொருளாதார வளர்ச்சி மற்றும் வேலைக்குச் செல்லும் பெண்களின் விகிதாச்சாரங்கள் அதிகரித்த போதிலும், நீண்ட காலமாக பெண்களுக்கும் ஆண்களுக்கும் இடையிலான வருவாய் இடைவெளி நிரப்பப்படவில்லை. கோல்டினின் கூற்றுப்படி, விளக்கம் பின்வருமாறு தரப்பட்டுள்ளது. அதாவது, வாழ்நாள் முழுவதும் தொழில் வாய்ப்புகளை பாதிக்கும் கல்வி முடிவுகள் ஒப்பீட்டளவில் இளம் வயதிலேயே எடுக்கப்படுகின்றன. இளம் பெண்களின் எதிர்பார்ப்புகள் முந்தைய தலைமுறையினரின் (உதாரணமாக, குழந்தைகள் வளரும் வரை வேலைக்குச் செல்லாத அவர்களின் தாய்மார்கள்) அனுபவங்களால் உருவாக்கப்படும் நேர்வில் அவர்களின் வளர்ச்சி மெதுவாக இருக்கும்.

வரலாற்று ரீதியாக, வருவாயில் உள்ள பாலின இடைவெளியின் பெரும்பகுதி கல்வி மற்றும் தொழில் தேர்வுகளில் உள்ள வேறுபாடுகளால் விளக்கப்படலாம். இருப்பினும், கோல்டின் இந்த வருவாய் வேறுபாட்டின் பெரும்பகுதி இப்போது அதே தொழிலில் உள்ள பெண்களுக்குள் காணப்படுகிறதென்றும், இந்த வேறுபாடு பெரும்பாலும் முதல் குழந்தையின் பிறப்புடன் எழுகிறது என்றும் சுட்டிக்காட்டியுள்ளார்.

மேற்கோள்கள்
-----------



1. ↑  "The Sveriges Riksbank Prize in Economic Sciences in Memory of Alfred Nobel 2023". October 9, 2023. .
2. ↑  Johnson, Simon; Ahlander, Johan (October 9, 2023). "Nobel economics prize goes to Claudia Goldin". .
3. ↑  "The Sveriges Riksbank Prize in Economic Sciences in Memory of Alfred Nobel 2023", *NobelPrize.org* (in அமெரிக்க ஆங்கிலம்), retrieved 2023-10-09
1975 ஆம் ஆண்டு இந்தியாவின் அஞ்சல்தலையில் நபின் சந்திர பர்தோலாய்
**நபின் சந்திர பர்தோலாய்** (*Nabin Chandra Bardoloi*) இந்தியாவைச் சேர்ந்த ஓர் அரசியல்வாதியாவார். 1875 ஆம் ஆண்டு இவர் பிறந்தார். அசாம் மாநிலத்தின் இந்திய தேசிய காங்கிரசு கட்சியின் உறுப்பினரான இவர் ஓர் எழுத்தாளராகவும் செயற்பட்டார். ஓர் இந்திய சுதந்திர இயக்க ஆர்வலருமான இவர், மகாத்மா காந்தியின் ஒத்துழையாமை இயக்கத்தின் போது (1920-1922) அசாம் மாநிலத்தில் ஒரு முக்கிய தலைவராக இருந்தார். அசாம் மாநில மக்களுக்கான இவரது பணிகள் மற்றும் பங்களிப்புக்காக இவருக்கு கர்மவீரர் பட்டம் வழங்கப்பட்டது. 1975 ஆம் ஆண்டு இவரது பிறந்த நூற்றாண்டு விழாவில் இந்திய அரசு இவரது நினைவாக அஞ்சல்தலையை வெளியிட்டது. நபின் சந்திர பர்தோலாயின் மகள் நளினி பாலா தேவியும் ஒரு குறிப்பிடத்தக்க அசாமிய கவிஞர் மற்றும் எழுத்தாளர் ஆவார். நபின் தனது வாழ்க்கை வரலாற்றை சுமிருதிர் தீர்த்தா (1948) என்று தலைப்பிட்டு எழுதினார். அசாம் பிரதேச காங்கிரசு பிரிவின் முதல் பொதுச் செயலாளராகவும் இவர் இருந்தார்.

மேற்கோள்கள்
-----------


}}



1. 1 2  Amaresh Datta (1987). *Encyclopaedia of Indian Literature: A-Devo*. Sahitya Akademi. பக். 384. பன்னாட்டுத் தரப்புத்தக எண்:8126018038. .
2. 1 2  Anil Kumar (2007). *Quit India Movement In Assam*. Mittal Publications. பக். 24. பன்னாட்டுத் தரப்புத்தக எண்:978-8183242424. .
3. ↑  1975 stamps: Nabin Chandra Bardoloi, 3 November 1975
4. 1 2  Nalini Natarajan; Emmanuel Sampath Nelson (1996). *Handbook of Twentieth-Century Literatures of India*. Greenwood Publishing Group. பக். 31. பன்னாட்டுத் தரப்புத்தக எண்:0313287783. .
**மூன்றாம் நெப்போலியன்** (*Napoléon III*)), அல்லது **லூயி நெப்போலியன் பொனபார்ட்** (*Louis-Napoléon Bonaparte*, ஏப்ரல் 20, 1808 - ஜனவரி 9, 1873) என்பவன் பிரெஞ்சுக் குடியரசின் முதலாவது தலைவனாகவும், இரண்டாவது பிரெஞ்சுப் பேரரசின் ஒரேயொரு பேரரசனாகவும் இருந்தவன்.

வாழ்க்கைக் குறிப்பு
-------------------

மூன்றாம் நெப்போலியன், முதலாம் நெப்போலியன் என்ற நெப்போலியன் பொனபார்ட் பேரரசனின் சகோதரனான லூயி பொனபார்ட்டின் மகனாவான். முதலாம் நெப்போலியனின் ஆட்சிக் காலத்தில் லூயி நெப்போலியனின் தந்தை பிரான்சின் ஒரு பகுதிக்கு அரசனாக்கப்பட்டான். 1815 இல் முதலாம் நெப்போலியனின் கடைசித் தோல்வியை அடுத்து நெப்போலியன் குடும்பம் முழுவது நாடு கடத்தப்பட்டனர். சிறுவனான லூயி நெப்போலியன் சுவிட்சர்லாந்தில் அவனது தாயாரால் வளர்க்கப்பட்டு பின்னர் ஜெர்மனி கல்விகற்க அனுப்பப்பட்டான். இளம் வயதில் இத்தாலிக்கு அவனது தமையன் நெப்போலியன் லூயியுடன் வசித்தான். அங்கு அரசியல் வாழ்க்கையில் ஈடுபட்டு வடக்கு இத்தாலியை ஆக்கிரமித்திருந்த ஆஸ்திரியாவை எதிர்த்த இயக்கத்தில் இணைந்து போராடினான்.

அக்டோபர் 1836 இல் பிரான்சுக்கு இரகசியமாகத் திரும்பி அரசுக்கெதிரான புரட்சிக்குத் தலைமை தாங்கினான். ஆனாலும் அவனது முயற்சி தோல்வியடையவே அவன் இரகசியமாக ஐக்கிய அமெரிக்காவுக்குத் தப்பிச் சென்று அங்கு 4 ஆண்டுகள் நியூ யோர்க்கில் வசித்தான். பின்னர் மீண்டும் ஆகஸ்ட் 1840 இல் சில கூலிப் படைகளுடன் நாடு திரும்பினான். இம்முறை அவன் கைது செய்யப்பட்டு அவனுக்கு ஆயுள் தண்டனை விதிக்கப்பட்டான். 1846 இல் அவன் சிறையிலிருந்து தப்பி இங்கிலாந்தின் சவுத்போர்ட் நகருக்கு குடியேறினான். அங்கு கட்டிடத் தொழிலாளி போல வேடமணிந்து வாழ்ந்தான். ஒரு மாதத்தின் பின்னர் அவனது தந்தை இறக்கவே பிரான்சின் முடிக்கு நேரடி வாரிசானான்.

வெளி இணைப்புகள்
---------------

* Historic Farnborough பரணிடப்பட்டது 2008-07-25 at the வந்தவழி இயந்திரம்
தொடர்ந்து கட்டைவிரலை உறிஞ்சுவது குழந்தைகளின் கெட்ட பழக்கமாக கருதப்படுகிறது, ஏனெனில் இது பற்களின் வளர்ச்சியைப் பாதிக்கலாம். 
**தீய பழக்கம்** (Bad habit) அல்லது **கெட்ட பழக்கம்** என்பது எதிர்மறையாகக் கருதப்படும் நடத்தை முறையாகும்.இதன் பொதுவான எடுத்துக்காட்டுகள் பின்வருமாறு: தள்ளிப்போடுதல், அதிக செலவு செய்தல் மற்றும் நகம் கடித்தல்.

வளர்ச்சி
--------

ஒரு நபர் சராசரியாக 66 நாட்களில் ஒரு புதிய பழக்கத்தைப் பெற முடியும் என்று பழக்கவழக்க உருவாக்கம் பற்றிய ஆராய்ச்சி தெரிவிக்கிறது.    வளர்ச்சியின் காலம் குறித்து பல வேறுபாடுகள் உள்ளன. ஒரு கெட்ட பழக்கத்தைக் கைவிட அல்லது புகைபிடித்தல் போன்ற ஆரோக்கியமற்ற நடத்தை முறையை மாற்ற அதிக நேரம் எடுக்கலாம்.

தடுப்பு முறைகள்
---------------

ஒரு கெட்ட பழக்கமானது நிலையான பழக்கவழக்கமாக மாறுவதற்கு முன்பே சரிசெய்யபட வேண்டும். இதன்மூலம், குழந்தை பருவத்தில் கெட்ட பழக்கங்கள் வளர்வதைத் தடுக்கலாம்.

குணப்படுத்துதல்
---------------

கெட்ட பழக்கங்கள் நிலையான பழக்கவழக்கமாக மாறினால் அவற்றை அகற்ற பல வழிகள் உள்ளன. தீய பழக்கம் எனத் தெரிந்த பிறகு 21 முதல் 28 நாட்களுக்கு இடைப்பட்ட காலத்தில் அந்த பழக்கத்திற்கு அடிபணியாமல் இருக்க முடிந்தவரை கடினமாக முயற்சி செய்ய வேண்டும். பின்னர் மீண்டும் ஒரு வாரம் முயற்சி செய்யவும். பழக்கம் தொடர்ந்தால், இந்தச் செயல்முறையை மீண்டும் செய்யவும், இந்த முறை அதிகம் வெற்றி பெற்றதாக நிரூபிக்கப்பட்டுள்ளது.

மேலும் பார்க்கவும்
------------------

* பழக்க அடிமைத்தனம்
* பாவம்

சான்றுகள்
---------

1. ↑  M. S. Muthu, M. Sivakumar (2009). *Oral Habits*. Elsevier. பக். 320. பன்னாட்டுத் தரப்புத்தக எண்:9788131210581.
2. ↑  Suzanne LeVert, Gary R. McClain (2001). *The Complete Idiot's Guide to Breaking Bad Habits*. Alpha Books. பன்னாட்டுத் தரப்புத்தக எண்:0028639863. .
3. ↑  Dean, Jeremy (2013). *Making habits Breaking habits*. London: Oneworld. பக். 6–7. பன்னாட்டுத் தரப்புத்தக எண்:9781851689897. .
4. ↑  "Making health habitual: The psychology of 'habit-formation' and general practice". December 2012. .
5. ↑  Lally Phillippa (2009). "How are habits formed: Modelling habit formation in the real world". *European Journal of Social Psychology* **40** (6): 998–1009. doi:10.1002/ejsp.674.
6. ↑  Nash, Joyce (2011). *Lose Weight, Live Healthy: A Complete Guide to Designing Your Own Weight Loss Program*. Boulder, CO: Bulls Publishing Company. பக். 51. பன்னாட்டுத் தரப்புத்தக எண்:9781936693146.
7. ↑  Bill Borcherdt (1996). *Making Families Work and What to Do When They Don't*. Haworth Press. பக். 172. பன்னாட்டுத் தரப்புத்தக எண்:0789000733. .
8. ↑  Herbert Fensterheim, Jean Baer (1975). *Don't Say Yes When You Want to Say No*. Dell. பன்னாட்டுத் தரப்புத்தக எண்:0440154138. .
**சிறுவிடை** (en:siruvidai) என்பது கோழி இனங்களில் ஒன்றாகும். இவை தமிழகத்தின் கோழி இனம் என்று அறியப்படுகின்றன. இக்கோழிகள் தமிழகத்தின் சில இடங்களில் குருவுக் கோழிகள் எனவும், சில இடங்களில் சித்துக் கோழிகள் எனவும் அழைக்கப்படுகின்றன. 

சிறுவிடை சேவல்கள் அதிகபட்சமாக இரண்டு கிலோ எடையும், கோழிகள் அதிகபட்சமாக ஒன்றரைக் கிலோ எடையும் உடையன. இக்கோழிகள் ஒரு ஈத்திற்கு 10-14 முட்டைகள் வரை இடுகின்றன. பெரும்பாலான முட்டைகளை பெறிக்கும் திறன் பெற்றவையாகவும், குஞ்சுகளை பிற எதிரிகளிடமிருந்து காக்கும் திறன்பெற்றவையாகவும் அறியப்படுகின்றன. வளர்ப்பாளர்கள் சிறுவிடையை அதிக தாய்மையுணர்வை கொண்டவையாக கூறுகின்றார்கள். சிறுவிடை முட்டை சராசரியாக 35-40 கிராம் எடை கொண்டதாக உள்ளன.

சைவ தொன்மவியலில்
----------------

சைவ தொன்மவியலில் முருகனின் கொடியில் இவ்வகை சிறுவிடை சேவல் இடம் பெற்றுள்ளது. சிறுவிடை சேவல்களின் தொன்மைக்கு சான்றாக இதனை கருதுவோரும் உண்டு.

கல்வெட்டுகள்
------------

காஞ்சிபுரம் மாவட்டம் அச்சிறுப்பாக்கம் அருகே இந்தளூர் எனுமிடத்தில் கோழிக்காக எடுக்கப்பெற்ற நடுக்கல் காணப்படுகின்றது. அதில் ‘கீழ்ச்சேரிகோழி பொடுகொத்த’ என்று பழந் தமிழில் எழுதப்பட்டுள்ளன. இது மேல்சேரிக் கோழிக்கும் கீழ்ச்சேரி கோழிக்கும் நடத்தப்பட்ட சண்டையில் மரணம் அடைந்த கோழியாக இருக்கும் என்று ஆய்வாளர்கள் தெரிவிக்கின்றனர். இந்தக் கோழியின் அமைப்பு சிறுவிடை கோழிகளைப் போல இருப்பது குறிப்பிடத் தக்கது.

ஆதாரங்கள்
---------

1. ↑  விலங்குக்கு பொன் நாணயம் வெளியிட்டவன் தமிழன் தினமலர் 15 ஜனவரி 2017

வெளி இணைப்புகள்
---------------

* தூய சிறுவிடை கோழிகள் தமிழ்நாட்டில் எந்த மாவட்டத்தில் கிடைக்கும் பிரீடர்ஸ் மீட் இணையம்
* 

  


| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
உற்பத்தி பொருளின் தேவை அதிகரிக்கும் வாய்ப்பை முன்கூட்டியே எதிர்பார்த்து ஒரு நிறுவனத்தின் உற்பத்தியை பெருக்கும் செயலை விவரிக்க பொருளியல் மற்றும் வியாபாரத்தில் பயன்படுத்தப்படும் ஒரு சொல் தான் **வலுப்படுத்துதல்**. மாற்றாக, *வலுப்படுத்துதல்* என்பது ஆரம்பகால உற்பத்தி வளர்ச்சியடைந்த பிறகு அதிகபட்ச திறன் பயன்பாடு எட்டும் வரையிலான காலத்தில் உற்பத்தி, செயல்முறை பரிசோதனைகள் மற்றும் மேம்பாடுகளால் வகைப்படுத்தப்படும் கட்டத்தை விவரிக்கிறது. 

ஒரு நிறுவனம் விநியோகஸ்தர், சில்லறை விற்பனையாளர் அல்லது உற்பத்தியாளருடன் உற்பத்தி தேவையை கணிசமாக அதிகரிக்கும் ஒப்பந்தம் செய்யும்போது முதல் அர்த்தத்தில் விவரிக்கப்பட்ட *வலுப்படுத்துதல்* நிகழ்கிறது. எடுத்துக்காட்டாக, ஜூன், 2008 இல், குவாங்சௌ ஆட்டோமொபைலுடன் ஒரு கூட்டு முயற்சியைத் தொடங்கிய பின்னர், டொயோட்டா, குவாங்டொங்கில் ஒரு ஆலையை நிர்மாணிப்பதன் மூலம், சந்தை தேவையில் எதிர்பார்க்கப்படும் அதிகரிப்பை சந்திக்க சீனாவில் உற்பத்தியை "*வலுப்படுத்துவதாக*" அறிவித்தது, இது 120,000 கூடுதல் கேம்ரி சேடன்களை உற்பத்தி செய்யும்.  நுகர்வோர் மின்னணுவியல் துறையில், உற்பத்தியாளர்கள் பெரும்பாலும் விடுமுறை விற்பனை பருவத்தில் தேவையை பூர்த்தி செய்யும் பொருட்டு இலையுதிர்காலத்தின் தொடக்கத்தில் உற்பத்தியை அதிகரிக்கிறார்கள். 

நிறுவனம் அல்லது சந்தை வளர்ச்சியின் ஆரம்ப கட்டங்களில் வலுப்படுத்துதல் வழக்கமானதாக இருப்பதால், இந்த சொல்லும் செயல்முறையும் வெளியேறும் முன், முதலீட்டின் மீதான வருவாய் விகிதத்தை விரைவாக அதிகரிக்க முயலும் துணிகர மூலதனத்துடன் பரவலாக தொடர்புடையது. எடுத்துக்காட்டாக, X1 மின்சார காரின் முன்மாதிரி தயாரிப்பாளரான ரைட்ஸ்பீட், விற்பனை வெற்றிகளை எதிர்பார்த்து உற்பத்தியை "*வலுப்படுத்துவதர்க்காக*" 50 நன்கு பயிற்சி பெற்ற ஊழியர்களை வேலைக்கு அமர்த்துவதற்காக மூலதனத்தைத் தேடத் தொடங்கியது. 

*வலுப்படுத்துதல்* என்பது மின் உற்பத்தி நிலையங்களில் இருந்து அனுப்பக்கூடிய உற்பத்தியை எவ்வளவு விரைவாக அதிகரிக்கலாம் எனவும், நிறுத்தப்படாமல் செயல்பாட்டில் இருக்கும் பொழுதே,  எவ்வளவு விரைவில் அதை குறைக்கலாம் எனவும், "வலு" என்பது இரு விதங்களையும் குறிப்பிடுவதாகும்.

மேற்கோள்கள்
-----------

1. ↑  டெர்விஷ், கிறிஸ்தியன்; e. போன், ரோஜர் (2001). "Learning and process improvement during production ramp-up". *இன்டர்நேஷனல் ஜர்னல் ஆஃப் புரொடக்ஷன் எகனாமிக்ஸ்* **70**: 1–19. doi:10.1016/S0925-5273(00)00045-1. .
2. ↑  Toyota says to ramp up production in China. ஸ்பேஸ் மார்ட், ஜூன் 17, 2008.
3. ↑  "Apple Ramps Up Production Of iPad Ahead Of The Holiday Season". 23 நவம்பர் 2010.. பார்த்த நாள்: 2014-09-10.
4. ↑  புரூஸ், சட்டுஸ். Wrightspeed’s X1 Electric Supercar Sparks Hybrid Dreams. வயர்டு, ஏப்ரல் 4, 2007.
5. ↑  ஹென்செல், ஜூலியா; பேபிக், உக்லஜேசா; ஸ்பிலிதாப், ஹார்ட்மட் (2016-11-01). "A parametric approach for the valuation of power plant flexibility options" (in en). *Energy Reports* **2**: 40–47. doi:10.1016/j.egyr.2016.03.002. பன்னாட்டுத் தர தொடர் எண்:2352-4847.
**வி. பி. கணேசன்** (*V. P. Ganesan*, இறப்பு: 2 ஆகத்து 1996) என்றழைக்கப்படும் **வைத்திலிங்கம் பழனிசாமி கணேசன்** இலங்கை ஜனநாயகத் தொழிலாளர் காங்கிரஸ் (ஜ. தொ. க) என்ற மலையகத் தொழிற்சங்கத்தின் நிறுவனரும், தமிழ்த் திரைப்பட நடிகரும் இயக்குனரும் ஆவார். தொழிற்சங்க அரசியலில் இருந்து திரைப்படத் துறைக்கு வந்தவர்.

இலங்கையில் மூன்று தமிழ்த்திரைப்படங்களை தொடர்ந்து தயாரித்தவர். மூன்றிலும் இவரே கதாநாயகனாக நடித்தார். தென்னிந்திய திரைப்படங்களின் சாயலில் அமைந்த இந்த மூன்று திரைப்படங்களில் "புதிய காற்று", "நான் உங்கள் தோழன்" என்பன பெருத்த வெற்றியைப் பெற்றன. மூன்றாவது படமான 'நாடு போற்ற வாழ்க" சமகாலத்தில் "அஞ்சான" என்ற பெயரில் சிங்களத் திரைப்படமாகவும் உருவாகியது. அரசியல்வாதிகள் பிரபா கணேசன், மனோ கணேசன் ஆகியோர் இவருடைய பிள்ளைகளாவார்.

வி. பி. கணேசனின் வாழ்க்கை வரலாற்றை "சிகரம் தொட்ட செம்மல் வி.பி.கணேசன் *என்ற பெயரில் எழுத்தாளர் மொழிவாணன் எழுதி வெளியிட்டுள்ளார்.*

மேற்கோள்கள்
-----------

1. 1 2 3  அந்தனி ஜீவா (10 மே 2015). "சொல்லத்தான் நினைக்கிறேன்". தினகரன்.. பார்த்த நாள்: 10 மே 2015. 
[*தொடர்பிழந்த இணைப்பு*]

வெளி இணைப்புகள்
---------------

* - வி.பி. கணேசன் ஞாபகார்த்தப் பேரவை
* Mano Ganesan talks about destruction of Tamil Film Industry in Sri Lanka பரணிடப்பட்டது 2013-06-29 at Archive.today
* திரைப்படங்கள்
* தமிழ் கனேடியன்
* IAFS
* UTHR
கடையிற் சுவாமிகளின் உருவத்தைக் காண்பிக்கும் ஓவியம் ஒன்று.
கடையிற் சுவாமிகளின் உருவ வரைபடத்தைக் கொண்டிருக்கும் நூலட்டை ஒன்று
**கடையிற் சுவாமிகள்** இலங்கையின் ஒரு சித்தராக கருதப்படுவதுடன், இலங்கையின் சித்தர் பரம்பரையின் ஆரம்பமாகவும் அறியப்படுகிறார். 
இவர் **ஆதிகடைநாதன்** என்ற பெயராலும் அறியப்படுகிறார்.

இந்தியாவிலிருந்து இலங்கைக்கு வந்த சித்தர்களில் இவர் முதலாமவராக குறிப்பிடப்படுகிறார்.

வாழ்க்கை வரலாறு
---------------

இவர் தென்னிந்தியாவின் பெங்களூரில் ஒரு நீதிபதியாக கடமை புரிந்து வந்தார். கொலை வழக்கு ஒன்றில் குற்றவாளி கொலையாளிதான் என்று தீர்ப்பாகியது. யூரிகளும் குற்றவாளியைக் கொலையாளியே என்று தீர்ப்பளித்துவிட்டனர். நீதிபதியாக இருந்த இவருள்ளே தூக்குத் தண்டனை கொடுப்பதற்கு நான் யார் என்ற தத்துவ விசாரணை எழுந்தது. இந்த மனக் குழப்பங்கள் காரணமாக நீதிபதித் தொழிலைக் கைவிட்டு குரு ஒருவரிடம் சென்று ஆன்மீக வாழ்க்கையை ஆரம்பித்தார்.

இவருடைய தீட்சைப் பெயர் முத்தியானந்தர் என்பதாகும்.

இலங்கைக்கு வருதல்
-----------------

**வைரமுத்துச் செட்டியார்** என்ற யாழ்ப்பாணத்தைச் சேர்ந்த வணிகர் ஒருவரே முத்தியானந்தராக இருந்த கடையிற்சுவாமிகளை இலங்கைக்கு வருமாறு 1860ம் ஆண்டளவில் அழைத்ததுடன் அவர் இலங்கை வரவும் காரணமாக இருந்தார்.
கப்பல் ஒன்றின் மூலம் இலங்கையை வந்தடைந்த இவர் முதன்முதல் வந்திறங்கிய இடம் ஊர்காவற்றுறையாகும். அங்கிருந்து கால்நடையாக யாழ்ப்பாணம் நோக்கி வந்து மண்டை தீவில் குடியிருந்தார்.

யாழ்ப்பாணம் வந்த இச்சித்தர் தங்கியிருந்த இடம் **பெரிய கடை** ஆகும். இதன் காரணமாகவே **கடையிற் சுவாமிகள்** என்ற பெயர் இவருக்கு உருவானது.

முக்கிய வாழ்க்கைக் குறிப்புக்கள்
--------------------------------

* இவருக்கென்றொரு அடியார் கூட்டம் இருந்தது. அவர்களுக்கு பல்வேறு ஆலோசனைகளையும் ஆசிகளையும் இவர் வழங்கிவந்தார்.
* சாதி பேதம் பாராட்டாமல் இவர் செய்த நடவடிக்கைகள் சில இவருக்கெதிரான சிலரையும் உருவாக்கியது.
* இவரது அன்பர்கள் மாமிச, மது விருந்தளித்தாலும் அவற்றையும் இவர் உட்கொண்டிருக்கிறார்.
* இவருடைய நடவடிக்கைகள் மனநோயாளரின் நடவடிக்கைகளை ஒத்திருந்தமையால் காவல் துறையினர் இவரைப்பிடித்து கொழும்பு மனநல மருத்துவமனக்கு அனுப்புமுகமாக சிறையில் அடைத்து வைத்திருந்தனர். (மறுநாள் திறந்து பார்த்தபோது இவர் சிறையில் இருக்கவில்லை என்றொரு கதை இருக்கிறது)
* இறுதிக் காலத்தில் இவர் வண்ணார்பண்ணையைச் சேர்ந்த நீராவியடியில் வெளியில் எங்கும் செல்லாது வாழ்ந்து வந்தார்.

வெளி இணைப்புக்கள்
-----------------

* Kadai Swami of Jaffna, K. Ramachandran - (ஆங்கில மொழியில்)
* (ஆங்கில மொழியில்)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/வெண்|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வெண் காது தையல்சிட்டு** (*ஆர்த்தோடோமசு சினெரெப்சிசு* ) என்பது முன்னர் "பழைய உலக சிலம்பன்" கூட்டங்களில் வைக்கப்பட்டிருந்த ஒரு பறவை சிற்றினமாகும். ஆனால் இப்போது இது *சிசுடிகோலிடே* குடும்பத்தில் வைக்கப்பட்டுள்ளது. இது பிலிப்பீன்சு தீவுகளான பசிலன் மற்றும் மேற்கு மிண்டனாவில் காணப்படுகிறது.

விளக்கம்
--------

ஈபேர்டு இப்பறவையை கீழ்க்கண்டவாறு விவரிக்கிறது. வெண்காது தையல்சிட்டு "ஒரு சிறிய, நீளமான, நீண்ட வால் கொண்ட பறவை. இது மேற்கு மிண்டானா மற்றும் பாசிலனில் உள்ள தாழ் நிலம் மற்றும் அடிவாரக் காடுகளில் அடர்ந்த அடிவளர்ச்சி பகுதிகளில் காணப்படுகிறது. இதன் முதுகு மற்றும் இறக்கைகளில் ஆலிவ்-பச்சை நிறத்திலும், ஆலிவ்-பழுப்பு நிற வாலுடனும், வெளிர் சாம்பல் வயிற்றுடன், கருப்பு நிற மார்புடன், வெள்ளை காது புள்ளியுடன் காணப்படும். பெண் பறவைக்கு வெள்ளை தொண்டை திட்டு உள்ளது. இது செம்பழுப்பு தொண்டை தையல்சிட்டு போன்றது. குரல் சலிப்பானது.

### துணைசிற்றினங்கள்

இந்த சிற்றினத்தின் கீழ் இரண்டு துணையினங்கள் அங்கீகரிக்கப்பட்டுள்ளன:

* *ஆர்த்தோடோமசு சினெரெப்சிசு* *சினெரெப்சிசு* பசிலன் தீவில் காணப்படுகிறது
* *ஆர்த்தோடோமசு சினெரெப்சிசு அப்சுகுரியர்* சம்பொவாங்கா தீபகற்பம், கோட்டாபடோ, மிசாமிசு கீழ்திசை பகுதிகள்

வாழ்விடமும் காப்பு நிலையும்
---------------------------

வெண் காது தையல்சிட்டு முதன்மை மற்றும் இரண்டாம் நிலை காடுகளிலும், கடல் மட்டத்திலிருந்து 1,000 மீட்டர்கள் வரையிலான காடுகளில் காணப்படுகிறது.

பன்னாட்டு இயற்கைப் பாதுகாப்புச் சங்கம் வெண் காது தையல்சிட்டு பறவையின் சிதைந்த வாழ்விடங்களை பொறுத்துக்கொள்ளும் தன்மையின் காரணமாக தீவாய்ப்புக் கவலை குறைந்த இனமாக மதிப்பிட்டுள்ளது.

மேற்கோள்கள்
-----------

1. ↑  Allen, Desmond (2020). *Birds of the Philippines*. Barcelona: Lynx and Birdlife Guides International. பக். 268–269. Allen, Desmond (2020).

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1972667
* விக்கியினங்கள்: Orthotomus cinereiceps
* BirdLife: 22715012
* ஈபேர்டு: whetai1
* EoL: 919896
* GBIF: 2493034
* iNaturalist: 15357
* IRMNG: 10211037
* ITIS: 561726
* IUCN: 22715012
* என்.சி.பி.ஐ: 1200313
* Xeno-canto: Orthotomus-cinereiceps

 |